text: Hvalen i Blåvand er væk 
  28 februar 2016 kl. 18.00
  Den hval, der torsdag blev spottet ved Blåvandshuk, er nu forsvundet. 
  Den er væk. Hvalen.
  Den strandede hval, som ornitolog Henrik Knudsen torsdag spottede ud for Blåvand, er nu væk. Det fortæller Lasse Fast Jensen fra Fiskeri- og Søfartsmuseet i Esbjerg til TV SYD.
  - Hvalen er væk. Den er drevet videre, men der er en god sandsynlighed for, den dukker op længere nordpå, siger Lasse Fast Jensen til TV SYD.
  Søndag var mange turister ellers dukket op med kikkerter for at spejde efter hvalen, men de måtte altså gå skuffede hjem.
  Uanset hvor hvalen eventuelt skulle dukke op, så bliver alle opfordret til at holde sig væk fra den døde hval, da hvalen kan indeholde flere sygdomme.
  